Huis van Braganza-Sakse-Koburg en Gotha - Wikipedia
Huis van Braganza-Sakse-Koburg en Gotha
(Aangestuur vanaf Huis van Bragança-Sakse-Koburg en Gotha)
Wapen van die Huis van Braganza-Sakse-Koburg en Gotha
Ferdinand II en Maria II
Die Huis van Braganza-Sakse-Koburg en Gotha of Braganza-Sakse-Koburg en Gotha, was ’n tak van die Huis van Sakse-Koburg en Gotha wat oor die Koninkryk van Portugal regeer het – van 1853 tot dit in 1910 ’n republiek geword het.
Manuel II, laaste koning van Portugal.
Die koningshuis is deur prins Ferdinand van Sakse-Koburg en Gotha gestig. Hy het op 9 April 1836 getrou met koningin Maria II van Portugal van die Huis van Bragança en so Ferdinand van Sakse-Koburg-Gotha-Koháry van die Huis van Wettin geword. Lede van die koningshuis het die titels Infante/Infanta van Portugal en Hertog/Hertogin van Sakse gehad.
Op 15 November 1853 is koningin Maria II dood en deur haar oudste seun opgevolg as Pedro V, die eerste koning van die Braganza-Sakse-Koburg en Gotha dinastie.
Die familie sou op die troon bly tot met die begin van die 5 Oktober 1910-rewolusie in Portugal toe koning Manuel II afgesit is en die Eerste Portugese Republiek gestig is. Manuel II het ’n banneling geword en is op 2 Julie 1932 dood.
Vandag gebruik die afstammelinge van prinses Theresa van Sakse-Koburg en Gotha (1902–1990), wat die kleindogter van prinses Leopoldina van Brasilië van die Huis van Bragança was, steeds die van Tasso de Saxe-Coburgo e Bragança. Dit word ook gebruik deur Maria Pia van Sakse-Koburg en Gotha Braganza, ’n vrou wat beweer sy is die buite-egtelike kind van koning Carlos I.
Pedro V 1853–1861
Luis I 1861–1889
Carlos I 1889–1908
Manuel II 1908–1910
Hierdie artikel is merendeels vertaal vanaf die Engelse Wikipedia-artikel en:House of Braganza-Saxe-Coburg- and Gotha
↑ Maclagan, Michael (2002). Lines of Succession. Tables by Jiri Louda. Time Warner Books. p. 187. ISBN 0-316-72428-9.
↑ Almanach de Gotha (146th uitg.). Justus Perthes. 1909. p. 66.
↑ Almanach de Gotha (175th uitg.). Justus Perthes. 1938. p. 112.
↑ McNaughton, Arnold (1973). The Book of Kings: A Royal Genealogy. Garnstone Press. p. 368.
Museum van die Huis van Braganza-Sakse-Koburg en Gotha
Windsor (Verenigde Koninkryk)
Tydens die 20ste eeu onttroon:
Sakse-Koburg en Gotha (Bulgarye)
Ontsluit van "https://af.wikipedia.org/w/index.php?title=Huis_van_Braganza-Sakse-Koburg_en_Gotha&oldid=1445345"
Die bladsy is laas op 13 April 2016 om 19:17 bygewerk.